Venjingin hevði Punggye-ri kjarnorkuroyndarstøðina í Norðurkorea sum mið, har ein brintbumba var royndarsprongd sunnudagin. Venjingin, ið brúkti F-15 flogfør og eina ballistiska rakket, skal skiljast sum ein herd ávaring til Norðurkorea, sambært suðurkoreanskum myndugleikum. Amerikanski verjuráðharrin, James Mattis, hótti stutt undan venjingini við styrktum hernaðartiltøkum, um Norðurkorea hótti USA ella teirra sameindu. Suðurkoreanski herurin framdi venjingarnar, men samstarv er ætlað við USA, í eini roynd at minna Norðurkorea á hernaðarstyrkina, ið landið hevur í móti sær. Suðurkoreanski forsetin, Moon Jae-in, og japanski forsætisráðharrin, Shinzo Abe, fara at krevja fleiri revsitiltøk í móti Norðurkorea á fundi við trygdarráðnum í ST mánadag. Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg